OpenLLM-France/wikimedia huggingface dataset:
# Heraclià (usurpador)

Heraclià (en llatí Heraclianus, en grec Ἠρακλειανός) va ser un usurpador del tron imperial romà del segle v.
Era oficial de l'emperador Flavi Honori. Apareix el 408 com la persona que va matar de pròpia mà a Estilicó i va rebre en recompensa el càrrec de comes d'Àfrica. Zòsim diu que va succeir a Batanari (que estava casat amb la germana d'Estilicó), el qual fou executat per ordre d'Honori aquell any 408, però en aquest any apareix a Àfrica un comes Joannes que fou mort en una revolta popular, i probablement Heraclià fou successor d'aquest i no de Batanari. Orosi diu que Heraclià no fou enviat a Àfrica fins al 409 quan va assolir la corona Prisc Àtal.
Heraclià es va mantenir lleial a Flavi Honori contra Prisc Àtal i el va ajudar també contra el visigot Alaric I, assegurant les principals posicions a Àfrica i confiscat naus per impedir abastir de gra a Roma, fet que provocà la fam a la ciutat. Prisc va enviar com a governador a Constant, però sense tropes, contant suposadament amb la submissió voluntària d'Heraclià o la revolta dels provincials, però cap d'aquestes coses es va produir. Prisc va enviar diners a Constant per assolir els seus objectius però la major part d'aquest diners van caure en mans d'Heraclià que els va enviar a Honori a Ravenna. Alaric va proposar enviar a Àfrica al seu general Drumes, però Prisc no ho va consentir, i fou una de les causes que van portar a l'enderrocament de Prisc pels visigots. Heraclià disposava d'una força molt petita (ja que Alaric només pensava enviar mig miler de soldats) però sembla que tenia la fidelitat dels provincials a causa del fet que havia ordenat tolerància amb els donatistes i havia convençut a Honori de decretar la tolerància. Però quan el perill va haver passat Heracli va revocar l'edicte anterior.
Aquest serveis el van fer mereixedor al consolat. Fou cònsol designatus (probablement com a col·lega de Lucià o Luci) l'any 412 per exercir el 413, però mai va arribar a exercir, ja que per causes poc clares el mateix 412 es va revoltar i es va proclamar emperador; la seva primera mesura fou paralitzar els lliuraments de gra a Roma i en segon lloc confiscar tots els vaixells per portar forces a Itàlia. Un edicte d'Honori datat el juliol del 412 dicta pena de mort contra Heraclià i els seus seguidors.
Fou el 413 quan va envair Itàlia. Va desembarcar amb l'exèrcit que havia reclutat i es va dirigir cap a Ravenna. Heracli va enviar contra ell al comes Marí, que el va aturar a Otricoli. Heraclià i va tornar a Cartago on immediatament fou assassinat. Honori va declarar anul·lat el consolat d'Heraclià i va decretar l'abolició del seu nom i la seva memòria (damnatio memoriae).

## Referències

* ↑ Bury, J. B.. A History of the Later Roman Empire from Arcadius to Irene (en anglès). vol.1, 1889, p. 146.
* ↑ Lancel, Serge. Saint Augustine (en anglès). Hymns Ancient and Modern Ltd, 2002, p. 268. ISBN 0334028663.
# Leptictidium prouti

Leptictidium prouti és una espècie mamífer extint de la família dels pseudorrincociònids. Fou descrit per Jerry J. Hooker l'any 2013 a partir d'una dent m3. Se n'han trobat restes fòssils al Regne Unit, en estrats de l'Eocè inferior. Es tracta de l'espècie més petita del gènere i es diferencia de les altres en la curvatura de l'hipocònid de la P₄ i l'absència d'entocònid a l'M₃. L'espècie està dedicada a Jim Prout, el descobridor de l'holotip.
Els paracònids molars són més baixos que en qualsevol altra espècie de Leptictidium, tret de L. auderiense i L. nasutum. Hooker també ha assignat a L. prouti dents m1/2, p2 i p4. L'holotip fou trobat al Llit Conquil·lífer de Lessness, al sud-est de Londres.

## Referències

* ↑ Hooker, J. J «Origin and evolution of the Pseudorhyncocyonidae, a European Paleogene family of insectivorous placental mammals» (en anglès). Palaeontology, 56, 4, 2013, pàg. 807-835. DOI: 10.1111/pala.12018.
# Selenur d'argent(I)

El selenur d'argent(I) és un compost iònic constituït per cations argent(1+), ${\ce {Ag+}}$, i anions selenur, ${\ce {Se^2-}}$, la qual fórmula és ${\ce {Ag2Se}}$.

## Propietats

El selenur d'argent(I) és polimòrfic. Per sota els 133 °C es presenta en forma d'agulles hexagonals grises, en una estructura ortoròmbica, grup espacial Im3m, anomenada ${\ce {\alpha-Ag2S}}$. És la forma que hom troba al mineral naumannita. Presenta propietats de semiconductor. És insoluble en aigua i soluble en amoníac.
Per damunt els 133 °C l'estructura és cúbica, grup espacial P2$_1$2$_1$2$_1$, i s'anomena ${\ce {\beta-Ag2S}}$. Quan adopta l'estructura cúbica es converteix en un conductor superiònic. Els cations argent(1+) poden desplaçar-se fàcilment des de la seva posició en l'estructura cristal·lina a una posicions veïnes buides, la qual cosa permet el transport de càrrega elèctrica. És un transport per mitjà de cations a diferència dels metalls on els transport es deu al flux d'electrons.

## Aplicacions

La fase de baixa temperatura s'utilitza com a fotosensibilitzador a pel·lícules fotogràfiques i a materials termocròmics a causa del seu relativament elevat coeficient de Seeback, baixa conductivitat tèrmica en xarxa i alta conductivitat elèctrica. La fase d'alta temperatura és un conductor superiònic. Troba aplicació en electròlits sòlids a bateries secundàries fotogràfiques.

## Referències

* ↑ Perry, Dale L. Handbook of Inorganic Compounds, Second Edition (en anglès). CRC Press, 2016-04-19. ISBN 9781439814628.
* ↑ NOTA: En la bibliografia sobre el selenur d'argent(I) hi ha una gran confusió amb el nom de les fases i es poden trobar els noms canviats. Aquí s'ha pres la denominació que apareix en la referència de Beck, G. i col., perquè el seu article del 2004 presenta un diagrama de fases clar.
* ↑ Beck, G.; Korte, C.; Janek, J.; Gruhl, F.; Kreutzbruck, M. «The magnetoresistance of homogeneous and heterogeneous silver-rich silver selenide». Journal of Applied Physics, 96, 10, 05-11-2004, pàg. 5619–5624. DOI: 10.1063/1.1798405. ISSN: 0021-8979.
* ↑ Andrés, Pérez Taborda, Jaime; Fernando, Briones Fernández-Pola,; S., Martín-González, Marisol «Seleniuro de Plata: un candidato a la alta eficiencia termoeléctrica». V Jornadas de Jóvenes Investigadores (2015), 01-07-2015.
* ↑ Kumar, M. C. Santhosh; Pradeep, B. «Structural, electrical and optical properties of silver selenide thin films» (en anglès). Semiconductor Science and Technology, 17, 3, 2002, pàg. 261. DOI: 10.1088/0268-1242/17/3/314. ISSN: 0268-1242.
# Medaller dels Jocs Olímpics d'hivern de 1956

El medaller dels Jocs Olímpics d'Hivern de 1956 presenta totes les medalles lliurades als esportistes guanyadors de les proves disputades en aquest esdeveniment, realitzat entre els dies 26 de gener i 5 de febrer de 1956 a la ciutat de Cortina d'Ampezzo (Itàlia).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma contant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.
En aquests Jocs aconseguiren la seva primera medalla olímpica la Unió Soviètica (que paradoxalment finalitzà en el primer lloc de la taula), el Japó i Polònia.

## Medaller

| Jocs Olímpics d'hivern de 1956 | Jocs Olímpics d'hivern de 1956 | Jocs Olímpics d'hivern de 1956 | Jocs Olímpics d'hivern de 1956 | Jocs Olímpics d'hivern de 1956 | |
| Posició | CON | | | | Total |
| 1 | Unió Soviètica | 7 | 3 | 6 | 16 |
| 2 | Àustria | 4 | 3 | 4 | 11 |
| 3 | Finlàndia | 3 | 3 | 1 | 7 |
| 4 | Suïssa | 3 | 2 | 1 | 6 |
| 5 | Suècia | 2 | 4 | 4 | 10 |
| 6 | Estats Units | 2 | 3 | 2 | 7 |
| 7 | Noruega | 2 | 1 | 1 | 4 |
| 8 | Itàlia | 1 | 2 | 0 | 3 |
| 9 | Alemanya | 1 | 0 | 1 | 2 |
| 10 | Canadà | 0 | 1 | 2 | 3 |
| 11 | Japó | 0 | 1 | 0 | 1 |
| 12 | Hongria | 0 | 0 | 1 | 1 |
| 12 | Polònia | 0 | 0 | 1 | 1 |
| Total | Total | 25 | 23 | 24 | 72 |

## Notes

* ↑ Les medalles atorgades en els esports de demostració no són tingudes en compte.
# Iàgodnoie

«Iàgodnoie» té aquests significats:
* Iàgodnoie (Krasnodar), localitat del krai de Krasnodar, a Rússia
* Iàgodnoie (Nijni Nóvgorod), localitat de l'óblast de Nijni Nóvgorod, a Rússia
* Iàgodnoie (Vladímir), localitat de l'óblast de Vladímir, a Rússia
# Bénouville (Sena Marítim)

Bénouville és un municipi francès situat al departament del Sena Marítim i a la regió de Normandia. L'any 2007 tenia 119 habitants.

## Demografia
### Població

El 2007 la població de fet de Bénouville era de 119 persones. Hi havia 52 famílies de les quals 16 eren unipersonals (4 homes vivint sols i 12 dones vivint soles), 20 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 96 habitatges, 53 eren l'habitatge principal de la família, 40 eren segones residències i 2 estaven desocupats. 95 eren cases i 1 era un apartament. Dels 53 habitatges principals, 41 estaven ocupats pels seus propietaris, 10 estaven llogats i ocupats pels llogaters i 2 estaven cedits a títol gratuït; 3 tenien dues cambres, 11 en tenien tres, 14 en tenien quatre i 25 en tenien cinc o més. 36 habitatges disposaven pel capbaix d'una plaça de pàrquing. A 25 habitatges hi havia un automòbil i a 21 n'hi havia dos o més.

## Economia

El 2007 la població en edat de treballar era de 67 persones, 49 eren actives i 18 eren inactives. De les 49 persones actives 44 estaven ocupades (28 homes i 16 dones) i 5 estaven aturades (1 home i 4 dones). De les 18 persones inactives 4 estaven jubilades, 5 estaven estudiant i 9 estaven classificades com a «altres inactius».

### Ingressos

El 2009 a Bénouville hi havia 58 unitats fiscals que integraven 120 persones, la mediana anual d'ingressos fiscals per persona era de 17.211 €.

### Activitats econòmiques

Dels 4 establiments que hi havia el 2007, 1 era d'una empresa de construcció, 1 d'una empresa de comerç i reparació d'automòbils i 2 d'empreses de serveis.
L'únic servei als particulars que hi havia el 2009 era una lampisteria.
L'any 2000 a Bénouville hi havia 4 explotacions agrícoles que ocupaven un total de 380 hectàrees.

## Equipaments sanitaris i escolars

El 2009 hi havia una escola elemental integrada dins d'un grup escolar amb les comunes properes formant una escola dispersa.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Bénouville a l'INSEE.
* Évolution et structure de la population Fitxa amb el detall de dades de Bénouville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Lleó Esgur

Lleó Esgur fou un governador roma d'Orient casat amb Eudòxia Angelina, filla d'Aleix III Àngel, que va quedar com a dèspota de Tessàlia i el Peloponès el 1204 quan els croats van ocupar Constantinoble. Aviat va perdre els seus territoris del nord (Tessàlia) enfront de Bonifaci I de Montferrat, rei de Tessalònica, després de ser derrotat a les Termòpiles, i es va retirar cap al sud vers on marxaren els senyors llatins Guillem de Champlitte i Godofreu de Villehardouin, que vers el 1206 van entrar a Beòcia i van ocupar Tebes sense lluita. Els grecs es van refugiar a la fortalesa i hi van restar fins al 1209); després van seguir fins a Atenes (a l'Àtica) i l'illa d'Eubea o Negrepont. Una part del Peloponès es va sotmetre al dèspota Miquel I Comnè Ducas del Despotat de l'Epir, i Esgur només dominava el Peloponès oriental i potser el del sud. Envaït el Peloponès per Guillem i Godofred el 1207, la part que s'havia sotmès a Epir fou dominada després de la batalla de l'olivar de Cuntura i va quedar en poder de Guillem i la part sud fou conquerida sense massa problemes per Godofred. Esgur va restar en possessió de la part oriental, amb Argos, Nàuplia i Corint com a principals dominis. Des de llavors Esgur fou tirà (títol polític semblant a dèspota, sense les connotacions actuals) d'Argos i Nàuplia, i assetjat a l'Acrocorint, se suïcidà el 1208.

## Referències

* ↑ Fine, John Van Antwerp. The Late Medieval Balkans: A Critical Survey from the Late Twelfth Century to the Ottoman Conquest. Ann Arbor, Michigan: University of Michigan Press, 1994. ISBN 0-472-08260-4.
* ↑ Andrews, Kevin; Bugh, Glenn R. Castles of the Morea. Princeton, Nova Jersey: American School of Classical Studies at Athens, 2006, p. 136. ISBN 978-0-87661-406-8.
# Selere

Siller o Selere és un riu de l'Índia a Andhra Pradesh.
Corre en direcció est i després al nord fins Umada, i després gira breument a l'oest per acabar cap al sud-oest, i a Moat s'uneix al Saveri, a uns 30 km al nord-est del lloc on aquest darrer s'uneix al Godavari. Té un curs de 240 km.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Interposador

Un interposador és una interfície elèctrica que interconnecta dues entitats en aquest cas substractes lectrònics. El propòsit d'un interposador és estendre una connexió a un to més ampli o redirigir una connexió a un àmbit diferent.
Interposer prové de la paraula llatina "interponere", que significa "posar entre". Sovint s'utilitzen en paquets BGA, mòduls multixip i memòria d'ample de banda elevat.
Un exemple comú d'interposador és una matriu de circuit integrat a BGA, com en el Pentium II. Això es fa a través de diversos substrats, tant rígids com flexibles, el més habitualment FR4 per a rígids i poliimida per a flexibles. El silici i el vidre també s'avaluen com a mètode d'integració. Les piles d'interposició també són una alternativa rendible i àmpliament acceptada als CI 3D. Ja hi ha diversos productes amb tecnologia d'interposició al mercat, en particular la GPU AMD Fiji/Fury i la Xilinx Virtex-7 FPGA. El 2016, CEA Leti va demostrar la seva tecnologia 3D- NoC de segona generació que combina matrius petites ("chiplets"), fabricades a la FDSOI 28 node nm, en un 65 nm interposador CMOS.

## Referències

* ↑ Package Substrates/Interposers
* ↑ interposes - definition of interposes by the Free Online Dictionary, Thesaurus and Encyclopedia
* ↑ «2.5D».
* ↑ Package Substrates/Interposers
* ↑ Silicon interposers: building blocks for 3D-ICs Arxivat 2018-01-30 a Wayback Machine. / ElectroIQ, 2011
* ↑ 2.5D Interposers; Organics vs. Silicon vs. Glass Arxivat 2015-10-10 a Wayback Machine. / Rao R. Tummala, ChipScaleReview Volume 13, Number 4, July–August 2013, pages 18-19
* ↑ Lau, John H. «The Most Cost-Effective Integrator (TSV Interposer) for 3D IC Integration System-in-Package (SiP)». A: ASME 2011 Pacific Rim Technical Conference and Exhibition on Packaging and Integration of Electronic and Photonic Systems, MEMS and NEMS: Volume 1, 2011, p. 53–63. DOI 10.1115/ipack2011-52189. ISBN 978-0-7918-4461-8.
* ↑ (en anglès) , 22-05-2013 [Consulta: 21 agost 2017].
* ↑ [Consulta: 17 agost 2017].
* ↑ «White Paper: Virtex-7 FPGAs».
* ↑ «Leti Unveils New 3D Network-on-Chip | EE Times». EETimes. Arxivat de l'original el 2016-07-15. [Consulta: 17 agost 2017].
# AHH

AHH té els següents significats:
* Alexander Hamilton House, indret històric de Manhattan (Nova York), als Estats Units
* In Memoriam A.H.H. (de l'acrònim del seu protagonista Arthur Henry Hallam), poema elegíac de l'escriptor anglès Alfred Tennyson
# Stefan Joho

Stefan Joho (Bremgarten, Argòvia, 4 de setembre de 1963) és un ciclista suís, ja retirat, que fou professional entre 1986 i 1992.
Com a ciclista amateur va prendre part als Jocs Olímpics d'Estiu de 1984 a Los Angeles. Com a professional destaquen dues victòries d'etapa al Giro d'Itàlia, el 1988 i 1989, dues a la Volta a Suïssa, dues al Tour de Romandia i una a la Volta a Catalunya de 1987.
Del 2009 al 2011 va dirigir la selecció suïssa de ciclisme en ruta sub23.

## Palmarès

* 1985
** 1r al Gran Premi de Chiasso
* 1986
** 1r al Tour del Nord-oest
** 1r a la Volta a Aragó i vencedor de 3 etapes
** Vencedor d'una etapa del Tour de Romandia
** Vencedor d'una etapa de la Volta a Andalusia
** Vencedor d'una etapa del Tour del Llemosí
* 1987
** Vencedor d'una etapa del Tour de Romandia
** Vencedor d'una etapa de la Volta a Catalunya
* 1988
** 1r al Giro de Romanya
** Vencedor d'una etapa al Giro d'Itàlia
** Vencedor de 2 etapes de la Volta a Suïssa
* 1989
** 1r al Gran Premi Pino Cerami
** Vencedor d'una etapa al Giro d'Itàlia
* 1990
** 1r al Gran Premi de la Indústria i el Comerç de Prato
** 1r a la Schwanenbrau Cup i vencedor d'una etapa
** 1r al Giro de les Sis Comunes
** Vencedor d'una etapa de la Volta a Bèlgica
* 1991
** Vencedor d'una etapa de la Volta a Burgos
** 1r als Sis dies de Zuric, amb Werner Stutz

### Resultats al Giro d'Itàlia

* 1988. Abandona (18a etapa). Vencedor d'una etapa
* 1989. Abandona (20a etapa). Vencedor d'una etapa
* 1990. 74è de la classificació general

### Resultats al Tour de França

* 1987. Fora de control (3 etapa)

## Referències

* ↑ «JOHO Stephan». [Consulta: 14 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Stephan JOHO» (en italià). [Consulta: 14 desembre 2022].
* ↑ «Die Wege von Swiss Cycling und Stephan Joho trennen sich - Swiss Cycling», 23-06-2015. Arxivat de l'original el 2015-06-23. [Consulta: 14 desembre 2022].

## Enllaços externs

* Fitxa a sitiodeciclismo.net
# Identitat dels quatre quadrats d'Euler

La identitat dels quatre quadrats d'Euler és una identitat vàlida en un anell commutatiu. Afirma que: $(-aw+bx+cy+dz)^{2}+(ax+bw+cz-dy)^{2}+(ay-bz+cw+dx)^{2}+(az+by-cx+dw)^{2}=\,$
$a^{2}w^{2}+b^{2}w^{2}+c^{2}w^{2}+d^{2}w^{2}+a^{2}x^{2}+b^{2}x^{2}+c^{2}x^{2}+d^{2}x^{2}+a^{2}y^{2}+b^{2}y^{2}+c^{2}y^{2}+d^{2}y^{2}+a^{2}z^{2}+b^{2}z^{2}+c^{2}z^{2}+d^{2}z^{2}=\,$
$(a^{2}+b^{2}+c^{2}+d^{2})(w^{2}+x^{2}+y^{2}+z^{2})\,$
En particular, la identitat permet concloure que qualsevol nombre enter positiu es pot escriure com suma al més quatre quadrats si i només si cada primer pot ser escrit d'aquesta forma. Aquest resultat és atribuït a Lagrange.
Euler va escriure sobre aquesta identitat a Christian Goldbach en una carta datada el 4 de maig de 1748.

## Referències

* ↑ Leonhard Euler: Life, Work and Legacy, R.E. Bradley and C.E. Sandifer (eds), Elsevier, 2007, p. 193
* ↑ Mathematical Evolutions, A. Shenitzer and J. Stillwell (eds), Math. Assoc. America, 2002, p. 174

## Enllaços externs

* Weisstein, Eric W., «Euler Four-Square Identity» a MathWorld (en anglès).
# Herdoni

Herdoni és el nom dels següents personatges:
* Appi Herdoni, revolucionari romà d'origen sabí
* Turne Herdoni, notable d'Arícia enemic de Tarquini el Superb
# Lleó Fontova i Planes

Lleó Fontova i Planes (Barcelona, 1875 - Buenos Aires, 1949) fou un violinista i director d'orquestra català.
Fill de l'actor Lleó Fontova i germà del compositor Conrad Abelard Fontova. De petit mostrà ja grans maneres pel violí i quan només tenia sis anys actuà al Gran Teatre del Liceu. Gràcies a la concessió d'una beca per part de la reina regent Maria Cristina d'Àustria, que el sentí en un concert, el 1888 es traslladà a Brussel·les per estudiar música. A la capital belga aconseguí, el 1890, el primer premi de violí al Conservatoire Royal de Musique.
Des del 1896 residí a l'Amèrica del Sud, primer a l'Argentina i després a l'Uruguai. S'instal·la a Buenos Aires, on hi fundà l'Instituto Musical Fontova, juntament amb el seu germà, i l'Asociación Filarmónica Argentina (1911), i dirigí l'Orfeó Català de la ciutat. També fou el creador dels Conciertos Populares Gratuitos, que tingueren una gran acollida.

## Referències

* ↑ «Lleó Fontova i Planes». Gran Enciclopèdia Catalana. Barcelona: Grup Enciclopèdia Catalana.
* ↑ https://ddd.uab.cat/record/2448
# Sheffield (Iowa)

Sheffield és una població dels Estats Units a l'estat d'Iowa. Segons el cens del 2000 tenia 930 habitants.

## Demografia

Segons el cens del 2000, Sheffield tenia 930 habitants, 369 habitatges, i 259 famílies. La densitat de població era de 64,7 habitants/km².
Dels 369 habitatges en un 30,4% hi vivien nens de menys de 18 anys, en un 58,5% hi vivien parelles casades, en un 8,4% dones solteres, i en un 29,8% no eren unitats familiars. En el 27,6% dels habitatges hi vivien persones soles el 20,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,86.
Per edats la població es repartia de la següent manera: un 23,4% tenia menys de 18 anys, un 6,8% entre 18 i 24, un 21,3% entre 25 i 44, un 22,9% de 45 a 60 i un 25,6% 65 anys o més.
L'edat mediana era de 44 anys. Per cada 100 dones de 18 o més anys hi havia 74,9 homes.
La renda mediana per habitatge era de 38.594 $ i la renda mediana per família de 48.472 $. Els homes tenien una renda mediana de 31.544 $ mentre que les dones 22.237 $. La renda per capita de la població era de 16.980 $. Entorn del 3,6% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sheffield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 6 agost 2010].
* ↑ «Geographic Comparison Table- Sheffield». American Fact Finder. Oficina del Cens dels Estats Units, 12-01-2010.
# Interpretació

La interpretació és un acte de l'enteniment que intenta explicar algun objecte, ja sigui un text, una obra d'art o teatre, un discurs o un acte de parla. És feta per intèrprets.
Una interpretació es basa en un objecte (text, obra d'art, etc.) i arriba a una proposta personal de conclusió; potser sobre aquell objecte, potser sobre d'altres; citant-hi l'objecte esmentat. Una interpretació de El Quixot, per exemple, pot sol interpretar l'esmentada novel·la de Cervantes, però també podria tenir aplicacions més llunyanes, posem per cas el segle xvii espanyol. Mentrestant, una interpretació de l'obra de Picasso es pot citar per a una interpretació més general del segle xx, de la Guerra Civil, o d'Espanya en general. Tanmateix, una interpretació d'una obra com l'Atheneo de grandesa de Josep Romaguera pot servir com una base per interpretar el moviment més general de la Decadència o el Barroc literari català, àdhuc la literatura catalana en general.
Hi ha formes d'escriptura i de parla que requereixen la interpretació, com són la traducció, l'al·legoria o la metàfora.

## Etimologia

El verb "interpretar" ve del llatí interpratari, que significa explicar, elucidar, traduir, exposar.

## Vegeu també

* Intèrpret en arts escèniques
* Interpretació musical
* Interpretació de llengües
* Interpretació a cau d'orella
# Larabicus

Larabicus és un gènere de peixos de la família dels làbrids i de l'ordre dels perciformes.
Comprèn una sola espècie:

## Referències

* ↑ BioLib (anglès)
* ↑ ITIS (anglès)
* ↑ Animal Diversity Web (anglès)
* ↑ Catalogue of Life (anglès)